જૂનાગઢ જિલ્લાની કુલ પાંચ બેઠક છે. આ ચૂંટણીમાં જૂનાગઢ અને વિસાવદરની સીટ પર સહુ કોઈની નજર છેે. બેે વખત અપક્ષ અને ચાર વખત ભાજપનાં ધારાસભ્ય બન્યા બાદ ફરી એક વખત વિધાનસભાની ચૂંટણીનો જંગ જૂનાગઢમાંથી મહેન્દ્ર મશરુ ખેલી રહ્યા છે. મશરૃની સામે કૉંગ્રેસે ભીખાભાઈ જોષીને ફરી ટિકિટ આપી છે. વિસાવદર પાટીદારોનો ગઢ ગણાય છે. કૉંગ્રેસના હર્ષદ રીબડીયા અને ભાજપનાં કિરીટ પટેલ બંને ભાજપનાં નેતાઓ વચ્ચે ટકકર છે. માણાવદરમાં કૉંગ્રેસે ફરી એક વાર જવાહર ચાવડાને રિપીટ કર્યા છે તો ભાજપે કડવા પાટીદાર મતો અંકે કરવા નિતીન ફળદુને ટિકિટ આપી છે. આ સીટ પર કડવા પટેલ સમુદાય મોટો છેે. આ વખતે કૉંગ્રેસનાં આંતરિક રોષથી માંગરોળ સીટ જાળવવી કૉંગ્રેસ માટે કપરા ચઢાણ સાબિત થાય તેવું માનવામાં આવે છે.